**Βήματα/στάδια της σπονδυλωτής εργασίας της Μεθοδολογίας της Γλωσσικής Έρευνας (2023-24)**

1. Ενημέρωση του πληροφορητή ή της πληροφορήτριας για τον τρόπο και τον λόγο της ηχογράφησης και υπογραφή της φόρμας συγκατάθεσης από την μεριά τους. Επιλέξτε κάποιον/α που να έχετε στενούς κοινωνικούς δεσμούς (φίλο/η ή συγγενή), για να νιώθετε και οι δύο όσο το δυνατόν πιο άνετα.
2. Ηχογραφήσεις δύο ειδών αφηγήσεων από κάποιον/α με τον/την οποίο/α μοιράζεστε στενούς κοινωνικούς δεσμούς (φίλο/η ή συγγενή). Το ένα είδος αφήγησης θα πρέπει να είναι αστείες ιστορίες, το άλλο θα πρέπει να είναι ιστορίες του οικογενειακού παρελθόντος -κάτι που συνέβη στους γονείς ή στους προγόνους του πληροφορητή/τριας που αφηγείται τις ιστορίες). Η κάθε ηχογράφηση θα πρέπει να είναι τουλάχιστον 15 λεπτών. Οι αφηγήσεις θα πρέπει να είναι φυσικού και απρογραμμάτιστου λόγου, σύμφωνα με όσα έχουμε πει για τη συλλογή γλωσσικού υλικού με εθνογραφικές μεθόδους, και όχι συνέντευξης!. ΟΧΙ ΑΝΑΓΝΩΣΗ!!!! ΘΑ ΘΕΩΡΗΘΕΙ ΕΚΤΟΣ ΘΕΜΑΤΟΣ!!!

ΠΟΛΥ ΣΗΜΑΝΤΙΚΟ!!!: Ο στόχος είναι να ηχογραφήσετε φυσικό, αβίαστο, καθημερινό λόγο. Ο καλύτερος τρόπος για να το πετύχετε είναι α) να μην φερθείτε ως δημοσιογράφοι, -δηλαδή τυπικά και επίσημα, σαν να βλέπετε τους πληροφορητές και πληροφορήτριες για πρώτη φορά-, β) να δείξετε με την συμπεριφορά σας ότι οι ιστορίες που σας διηγούνται σας ενδιαφέρουν -άρα είναι ιστορίες που τις ακούτε για πρώτη φορά και δεν τις ξέρετε ήδη-.

ΠΡΟΣΟΧΗ!!! **Οι ηχογραφήσεις πρέπει να γίνουν σε .wav format!!!!!**. Αν το κινητό σας δεν έχει αυτή την επιλογή στις Ρυθμίσεις της ηχογράφησης, τότε πρέπει να κατεβάσετε κάποιο application που να σας επιτρέπει να σώσετε την ηχογράφηση σε .wav format (συστηνόμενο app για iPhone: Voice Record Pro). Θα **πρέπει να κάνετε μονοφωνική ηχογράφηση** και όχι στερεοφωνική, κάνοντας τη σχετική επιλογή από τις Ρυθμίσεις του κινητού σας.

1. Διαγραφή προσωπικών δεδομένων με τη βοήθεια του Audacity -δείτε σχετικές οδηγίες σε άλλο αρχείο και σε σχετικό βίντεο.
2. Δημιουργία λωρίδων επισημείωσης (tiers) με αριθμημένες τις φράσεις και τις παύσεις, με τη βοήθεια script του λογισμικού Praat που κάνει αυτή τη δουλειά -δείτε σχετικές οδηγίες στο προηγούμενο αρχείο και σε σχετικό βίντεο στο youtube-.
3. Ορθογραφική μεταγραφή **ενός πενταλέπτου**. Μεταγράφετε την κάθε φράση σε νέα λωρίδα επισημείωσης που είναι αντιγραφή της λωρίδας επισημείωσης που δημιουργήθηκε στο 4ο βήμα.
4. Συμπλήρωση των μεταδεδομένων στο σχετικό αρχείο excel που υπάρχει στον φάκελο ‘Έγγραφα’ στο eclass του μαθήματος.
5. Μετονομασία του ηχητικού αρχείου και του TextGrid με την κωδικοποίηση του ομιλητή ή ομιλήτριας του ηχητικού αρχείου (δηλ. με αναφορά στο μάθημα, στα αρχικά του ομιλητή ή της ομιλήτριας, στο φύλο τους και στην ηλικία τους, καθώς και στο είδος της αφήγησης. Για παράδειγμα, αν ηχογραφούσα τον Δημήτρη Παπαζαχαρίου που είναι 57 χρονών, και ιστορία ήταν η αστεία ιστορία, η ονομασία των δύο αρχείων θα ήταν: MLR2024\_DPM57\_FS. Αντίστοιχα, αν ήταν η ιστορία του οικογενειακού παρελθόντος, τα δύο αρχεία -.wav & .TextGrid- θα ήταν: MLR2024\_DPM57\_HN.
6. Δημιουργία ενός φακέλου που θα συμπεριλαμβάνει: α) την υπογεγραμμένη φόρμα συγκατάθεσης, β) το ‘καθαρισμένο’ από προσωπικά δεδομένα ηχητικό αρχείο, γ) το TextGrid με δύο λωρίδες επισημείωσης: μία με αύξοντες αριθμούς των φράσεων, και μία με την ορθογραφική μεταγραφή, και δ) το excel αρχείο με τα μεταδεδομένα.
7. Αποστολή του παραπάνω φακέλου μέσω WeTransfer, εξαιτίας του μεγάλου μεγέθους των ηχητικών αρχείων.